Tegelikult paar päeva tagasi vaatasin ära ka ühe kohaliku filmi, mille üks sõber mulle kinkis. "Abril Despedaçado" räägib kahest rivaalitsevast perekonnast kusagil vaesel Brasiilia kõnnumaal, kus peategelaste peamiseks elatusallikaks on suhkru tootmine. Film on suhteliselt masendav ja väga aeglane, selline omamoodi melanhoolne ja visuaalselt väga ilus.  "Brasiilia filmid ongi enamasti väga kurvad," ütles mulle sõber, kellega koos filmi vaatasime ja hiljem nähtut arutasime, "see on umbes nagu meie kaubamärk."